**A 23 kme-es SZAKASZ** (követendő jelzések: kék háromszög, piros sáv, kék kereszt, kék sáv)

**1. ELLENŐRZŐ PONT: rajt, Szárliget Faluház**, Szent István tér 1. (István utca 49.) A kék sáv jelzést követjük a vasút irányába. Átmegyünk a felüljárón, majd a kék háromszög jelzést követve hagyjuk el Szárligetet *(az állomást magunk mögött hagyva jobbra fordulunk a Petőfi utcában, majd Rózsa u., Liliom u.)*, és felkapaszkodunk a Zuppa oldalába (a Zuppa tetejét nem érinti a túra, végig a jelzésen marad). **2. EP (filctoll) a kék háromszög - piros sáv jelzésváltásnál.**  
A piros sáv jobboldali ágát követjük, és haladunk további 13 km-t, közben áthaladunk Száron (Szár előtt figyelmesen keljünk át az úton!), és átmegyünk a Vértesbe *(Száron a piros sáv jelzés a következő utcákon vezet minket: Dózsa György u., Rákóczi Ferenc u., József Attila u.)*. A községet egy szörpüzem mellett elhagyva hosszasan gyalogolunk *(kb. egy kilométer után egy erdészeti műúthoz érünk, amit keresztezve egy kissé benőtt, rövid részhez érünk)*, és hosszú egyenes szakaszokat, fenyveses részeket követően a  
**3. EP-hoz érünk a piros sáv - kék kereszt jelzésváltásnál.**  
A kék kereszten haladunk kb. 2 km-t (átmegyünk Körtvélyespusztán, és elsétálunk az erdei temető mellett), majd  
áttérünk a kék sávra, és a festői Mária-szakadékon leereszkedve kb. 4 km gyaloglás után visszaérünk Szárligetre, ahonnan indultunk.  
**4. EP: Szárliget vasútállomás (személyzet, frissítőpont)**